Eili Harboe

Eili Harboe (født 16. august 1994 i Stavanger) er en norsk skuespiller. 

Eili Harboe var elev ved Stavanger katedralskole.
Hun debuterte i 2012 som Irene i filmen Kompani Orheim, basert på boken av samme navn av Tore Renberg. I 2013 debuterte Harboe som hovedrolleinnehaver i Kyss meg for faen i helvete, i rollen som Tale. Der spilte hun blant annet mot Kristoffer Joner, som hun også spilte mot i Bølgen i 2015.  

I 2017 spilte hun Prinsesse Kristin i Askeladden - I Dovregubbens hall som er regissert av Mikkel Brænne Sandemose og hadde hovedrollen i Joachim Triers film Thelma. For rollen i Thelma vant hun Kanonprisen 2017 i klassen beste kvinnelige hovedrolle og Filmkritikerprisen 2018 i klassen beste skuespiller og var nominert til Amandaprisen 2018 i klassen beste kvinnelige hovedrolle.

Filmer 
 2021 Prosjekt Z
 2019 Askeladden – i Soria Moria slott
 2017 Thelma
 2017 Askeladden - I Dovregubbens hall
 2015 Doktor Proktors tidsbadekar 
 2015 Bølgen
 2014 Autumn Harvest (kortfilm)
 2013 Kyss meg for faen i helvete
 2012 Kompani Orheim

Referanser

Eksterne lenker 
 

Norske skuespillere
Personer fra Stavanger kommune
Vinnere av Kanonprisen
Alumni fra Stavanger katedralskole